Sorgenfrigata (Oslo)

Sorgenfrigata (1–39; 2–40) er en gate i bydel Frogner i Oslo. Den går fra Majorstuveien til Suhms gate. Gaten het tidligere Carl den XVs gate og fikk sitt nåværende navn i 1879 etter løkkeiendommen Sorgenfri, som ble utskilt fra Nedre Blindern gård i 1856. Hovedbølet lå like nordvest for Sorgenfrigata og nordøst for Ole Vigs gate.

Gaten var en slags hovedgate i et område som opprinnelig hadde sparsommelig med bebyggelse, hvorav det meste av tre. Området sørvest for Bogstadveien var eid av konsul Louis Samson (1837–1905), som fikk oppført trehus i nr. 1 og 11. Det stod også et trehus i nr. 10. Samson sørget i sin tid for at flere gater fikk navn etter familiemedlemmer, hvorav ett — Maries gate, etter hans kone — er beholdt. Han utparsellerte etterhvert hele eiendommen. Selve løkkeeiendommen (fra Bogstadveien nordøstover mot Schønings gate) skiftet eier i 1891, og fra da av skjedde en rask utvikling med regulering av området fra Fagerborg til Majorstuen og utbygging med murgårder.

Selve gaten går i relativt flatt terreng, selv om det er enkelte høydedrag i området rundt. Per 2022 er det meste av gaten toveiskjørt, men sørvestenden er enveiskjørt i retning Majorstuveien (altså mot nummerretningen). Gaten er for det meste preget av boligbebyggelse, men i området rundt Bogstadveien har gårdene typisk forretningslokaler i gateetasjen.

 Bebyggelse 
NrBildeBeskrivelse 1  Sorgenfrigata 1|100px|bottom  På hjørnet ved Majorstuveien stod tidligere et trehus oppført av Louis Samson. Nåværende boligblokk ble oppført i 1930-årene etter tegninger av Thorvald og Henning Astrup. Seks etasjer med for det meste rød tegl i fasaden samt underetasje. Forretningslokaler på gateplan. Gården er listeført. I sjette etasje hadde Milorgs sentralledelse en dekkleilighet under krigen, kamuflert som entreprenørfirmaet Holatex. Dette er minnet med en blå plakett på veggen. I tredje etasje bodde jødiske Bernhard og Mekka Goldberg ved begynnelsen av krigen. Førstnevnte tjente som marinelege og ble hedret for sin innsats etter krigen, mens hans kone kom seg over til Sverige. Foreldrene ble deportert til Auschwitz. 2  Sorgenfrigata 2|100px|bottom  Her stod en leiegård (ark. Anselm Liljeström) oppført 1887 for B. Christoffersen. Den er revet. Nåværende bolig- og forretningsgård (ark. Thorup & Thorup) er fra 1973. Fem etasjer med forretning i gateetasjen. Lengeakse langs Majorstuveien. 3  Sorgenfrigata 3|100px|bottom  En av fire gårder på rad tegnet av Bredo Greve og oppført 1916. Fem etasjer med pusset fasade samt loftsetasje. Midtstilt oppgang og balkongrader i ytterkant. Liten forhage. 4  Sorgenfrigata 4|100px|bottom  Leiegård (ark. Anselm Liljeström) byggemeldt 1888 for B. Christoffersen. Tre etasjer i pusset tegl. Fremskutt midtparti med tempelgavl. Nyrenessanse. Listeført. 5  Sorgenfrigata 5|100px|bottom  En av fire gårder på rad tegnet av Bredo Greve og oppført 1916. Fem etasjer med pusset fasade samt loftsetasje. Midtstilt oppgang og balkongrader i ytterkant. Liten forhage. 6  Sorgenfrigata 6|100px|bottom  Heineckegården, stor leiegård tegnet av Georges Heinecke og oppført 1897–99 for egen regning. Fire etasjer med pussede og upussede flater i fasaden. Asymmetrisk fasade med to risalitter og balkonger. Listeført. 7  Sorgenfrigata 7|100px|bottom  En av fire gårder på rad tegnet av Bredo Greve og oppført 1916. Omfatter 7A, 7B og 7C (oppr. 7B). Fem etasjer med pusset fasade samt loftsetasje. Midtstilt oppgang og balkongrader i ytterkant. Liten forhage. 7D  Sorgenfrigata 7D|100px|bottom  Opprinnelig nr. 7. En av fire gårder på rad tegnet av Bredo Greve og oppført 1916. Fem etasjer med pusset fasade samt loftsetasje. Midtstilt oppgang og balkongrader i ytterkant. Liten forhage. 8  Sorgenfrigata 8|100px|bottom  Leiegård (ark. Frithjof Aslesen) oppført 1893 for eiendomsspekulanten Wilhelm Forsethlund. Tre etasjer med pusset fasade. Symmetrisk kompisjon i nyrenesssanse. Listeført. 9  Sorgenfrigata 9|100px|bottom  Listeført bygård fra 1902. 10  Sorgenfrigata 10|100px|bottom  Et trehus som stod her, ble revet i 1930-årene. Dagens leiegård (ark. Egil Haanshus) ble oppført 1936. Seks etasjer. 11  Sorgenfrigata 11|100px|bottom  På denne adressen stod i sin tid et trehus oppført av Loius Samson, med hage opp mot Bogstadveien. Dagens bolig- og forretningsgård (ark. Gunnar Bjerke) ble oppført 1958. Syv etasjer med rød tegl i fasaden i de fem øverste. Forretninger i de to nederste. 12  Sorgenfrigata 12|100px|bottom  I sørøstkant av Valkyrie plass, på hjørnet med Valkyriegata og også med adresse Bogstadveien 45, ligger en leiegård (ark. Carl Aaman) byggemeldt 1894 for Augusta Gundersen. Tre etasjer i pusset tegl. Brukket hjørne med hengende karnapp. Nyrenessanse. Forretninger i gateetasjen. Vernet etter Plan- og bygningsloven. 14  Sorgenfrigata 14|100px|bottom  Boliggård i nyrenessanse oppført 1893 eller  1894. Tre etasjer i pusset tegl samt kjelleretasje. Risalitter på hver side av midtpartiets inngang. Listeført. 15  Sorgenfrigata 15|100px|bottom  Leiegård (ark. Olaf Boye) oppført 1894. Tre etasjer med pusset fasade og asymmetrisk plassert karnapp. Forretningslokaler i gateetasjen. Liteført. 16  Sorgenfrigata 16|100px|bottom  Hjørnegård ved Ole Vigs gate (ark. Carl Aaman) oppført 1899. Tre etasjer i pusset tegl samt loftsetasje. Fremskutte partier i fasaden mot Sorgenfrigata. Brukkt hjørnet med karnapp og tårnmarkering. Listeført. 17  Sorgenfrigata 17|100px|bottom  Leiegård (ark. Olaf Boye) oppført 1896. Tre etasjer med pusset fasade. Fremskutt midtparti og brukket hjørne. Listeført. 18  Sorgenfrigata 18|100px|bottom (ark. Gunder Andersen) oppført 1911. Fire etasjer med pusset fasade samt loftsetasje. Listeført. 19  Sorgenfrigata 19|100px|bottom  Leiegård (ark. Matheus Mosgaard) oppført 1895–96 for byggmester S. Torgersen på hjørnet ved Ole Vigs gate. Tre etasjer i pusset tegl. Veksling mellom fremskutte og tilbaketrukne partier, med balkonger plassert langs sistnevnte. Listeført. 20  Sorgenfrigata 20|100px|bottom  Boliggård (ark. Frithjof Aslesen) oppført 1910. Fire etasjer og kjeller med pusset fasade (kvaderpuss i første etasje og kjelleretasje). Listeført. 21  Sorgenfrigata 21|100px|bottom  Boliggård (ark. Kåre Ellefsen) oppført 1951. Fem etasjer med pusset fasade. 22  Sorgenfrigata 22|100px|bottom  Hjørnegård ved Trudvangveien tegnet av Carl Aaman og byggemeldt 1908 for Ferdinand Christensen. Fire etasjer i pusset tegl. Asymmetriske fasader. Brukket hjørne med balkonger samt karnapp mot Sorgenfrigata. Listeført. 23  Sorgenfrigata 23|100px|bottom  Leiegård (ark. Eduard Carlén) oppført 1912 for Martin Fjeldstad. Fire etasjer med pusset fasade og et par balkongrader. Listeført. 24  Sorgenfrigata 24|100px|bottom  Hjørnegård ved Hammerstads gate tegnet av Carl Aaman og oppført 1920 for Ferdinand Christensen. Fire etasjer samt loftsetasje. Listeført. 25  Sorgenfrigata 25|100px|bottom  Boliggård (ark. Carl Aaman) oppført 1912. Fire etasjer med pusset fasade. Listeført. 27  Sorgenfrigata 27|100px|bottom  Hjørnegård (ark. Georges Heinecke) ved Hammerstads gate oppført 1913. Fire etasjer med pusset fasade samt loftsetasje og høy kjelleretasje. Listeført. 29  Sorgenfrigata 29|100px|bottom  Hjørnegård (ark. Rudolf Haeselich) ved Hammerstads gate byggemeldt 1896 for tømmermester Strand. Tre etasjer i pusset tegl samt loftsetasje og kjelleretasje. Fremskutte og tilbaketrukne partier i fasaden. Brukket hjørne. Listeført. 31  Sorgenfrigata 31|100px|bottom  Hjørnegård (ark. Carl Konopka) ved Schønings gate oppført 1914. 4–5 etasjer med pusset fasade (kvaderpuss i første) samt kjelleretasje. Risalitter langs begge fasadene. Listeført. 32  Sorgenfrigata 32|100px|bottom  Hjørnegård (ark. Olaf Boye) ved ved Hammerstads gate oppført 1894–95 for Christoffer Hansen. Tre etasjer i pusset tegl. Brukket hjørne og veksling mellom fremskutte og tilbaketrukne partier. Listeført. 33  Sorgenfrigata 33|100px|bottom  Hjørnegård (ark. Frithjof Aslesen) ved Schønings gate byggemeldt 1896 for S. Wahlgren. Tre etasjer i gul tegl. Kvaderpuss i første etasje. Brukket hjørne. Listeført. 34  Sorgenfrigata 34|100px|bottom  Hjørnegård (ark. Einar Bakstad og Arnstein Hovind) ved Schønings gate oppført 1965. Fem etasjer med rød tegl i fasaden samt kjelleretasje. 35  Sorgenfrigata 35|100px|bottom  Hjørnegård (ark. Carl Konopka) ved Åsaveien oppført 1916. Fire etasjer med blandet fasadebehandling samt kjelleretasje og loftsetasje med karakteristiske takarker. Brukket hjørne. Listeført. 36  Sorgenfrigata 36|100px|bottom  Hjørnegård (ark. Paul Resen Broch) ved Åsaveien oppført 1903 eller 1905. Fire etasjer med pusset fasade samt loftsetasje. Brukket hjørne. Listeført. 37  Sorgenfrigata 37|100px|bottom  Leiegård (ark. Frithjof Aslesen) ved Åsaveien, byggemeldt 1902 for Olaf Theodor Georg Olsen Vidnes. Fire tasjer i pusset tegl samt senere utbygget loftsetasje. Brukket hjørne. Listeført. Arne Korsmo bodde her som barn. 38  Sorgenfrigata 38|100px|bottom  Hjørnegård (ark. Paul Resen Broch) ved Åsaveien oppført 1902 eller 1903.  Fire etasjer med pusset fasade samt loftsetasje. Brukket hjørne. Listeført. 39  Sorgenfrigata 39|100px|bottom  Hjørnegård (ark. Carl Konopka) ved Suhms gate oppført 1915. Fire etasjer med pusset fasade samt loftsetasje. Listeført. 40  Sorgenfrigata 40|100px|bottom  Hjørnegård (ark. Joseph Böhm) ved Suhms gate oppført 1905. Fire etasjer med pusset fasade samt loftsetasje. Risalitter mot både Sorgenfrigata og Suhms gate. Listeført.

 Referanser 
Geir Tandberg Steigan: Sorgenfrigaten 4 (Arkitekturhistorie.no)
Geir Tandberg Steigan: Heineckegården, Sorgenfrigaten 6 (Arkitekturhistorie.no)
Geir Tandberg Steigan: Sorgenfrigaten 8 (Arkitekturhistorie.no)
Geir Tandberg Steigan: Bogstadveien 45
Geir Tandberg Steigan: Arkitekt Olaf Boye på Majorstuen (Arkitekturhistorie.no)
Geir Tandberg Steigan: Arkitekter: Carl Anian Aaman (1866-1946) (Arkitekturhistorie.no)
Geir Tandberg Steigan: Sorgenfrigaten 19 (Arkitekturhistorie.no)
Geir Tandberg Steigan: Sorgenfrigaten 22
Geir Tandberg Steigan: Sorgenfrigaten 23
Geir Tandberg Steigan: Sorgenfrigaten 29
Geir Tandberg Steigan: Sorgenfrigaten 32
Geir Tandberg Steigan: Sorgenfrigaten 33
Geir Tandberg Steigan: Sorgenfrigaten 37

Oslo byleksikon: Sorgenfrigata

Oslo gårdkalender, s. 288.
Oslo gårdkalender, del 2, s. 69.

Kart over Kristiania, 1900, blad 4 (Oslo byarkiv)
Oslo oppmålingsvesen: Kart over Oslo 1940, blad 1 (Oslo byarkiv).
Oslo oppmålingsvesen: Kart over Oslo 1940, blad 2 (Oslo byarkiv).

Arne Korsmo i folketelling 1910 (Digitalarkivet)

Olaf Boye i Norsk kunstnerleksikon

Olsen, s. 251.
Olsen, s. 311.
Olsen, s. 312.
Olsen, s. 313.
Olsen, s. 314.
Olsen, s. 316.
Olsen, s. 317.
Olsen, s. 319.

Røsoch, s. 320.
Røsoch, s. 321.

Oslo byleksikon daterer gården til 1932, mens Riksantikvaren (Kulturminnesøk) sier 1937.

 Litteratur 
 Oslo byleksikon: Sorgenfrigata



 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier på Majorstuen